Diari Oficial de la Generalitat Valenciana


Sumari del DOGV 4991, del 22-04-2005 (2005/4171)

ORDRE d'11 d'abril de 2005, de la Conselleria de Territori i Habitatge, per la qual es fa públic l'import global màxim que finança, per a 2005, l'Ordre de 4 de març de 2004, de la Conselleria de Territori i Habitatge, per la qual s'estableix un règim d'ajudes als ajuntaments establits a àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/4171


Data del document
:   11-04-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * València
    * Castelló de la Plana
    * suport econòmic
    * propietat forestal
    * ajuda pública
    * caça
    * administració local
    * zona protegida

ORDRE d'11 d'abril de 2005, de la Conselleria de Territori i Habitatge, per la qual es fa públic l'import global màxim que finança, per a 2005, l'Ordre de 4 de març de 2004, de la Conselleria de Territori i Habitatge, per la qual s'estableix un règim d'ajudes als ajuntaments establits a àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística. [2005/M4171]
  
L'Ordre de 4 de març de 2004, de la Conselleria de Territori i Habitatge, va establir un règim d'ajudes amb l'objecte d'establir mesures orientades a compatibilitzar la riquesa faunística amb el desenvolupament de l'agricultura a les àrees d'influència de les reserves nacionals de caça, actualment denominades reserves valencianes de caça després de l'entrada en vigor de la Llei 13/2004, de 27 de desembre, de Caça de la Comunitat Valenciana.
  
En l'article 2 estableix que les ajudes seran a càrrec de la línia T4828, de l'aplicació pressupostària 05.08.828.78.6, i que l'import de les ajudes serà recollit en la llei de pressupostos de cada any de la Generalitat Valenciana.
  
Atés que en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes.
  
ORDENE
  
Article únic
  
L'import global màxim de la línia T4828, per la qual s'estableix un règim d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística, en l'exercici 2005, serà de 41.197,07 euros.
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 d'abril de 2005
  
El conseller de Territori i Habitatge,